Hollandiából is érkeztek adományok
December 17-én, kedden kora délután érkezett meg Hollandiából, a hollandok és a hollandiai magyarok által gyűjtött adományokat tartalmazó szállítmány Budapestre, a Baptista Szeretetszolgálat Cipősdoboz Várához.
A Hollandiai Magyarok Közössége több ottani városban is szervezett gyűjtést. Ez a legnagyobb számú adomány – mintegy 800 cipősdoboznyi ajándék –, amit külföldön gyűjtöttek a rászoruló gyerekeknek a segélyszervezet 16. Cipősdoboz Akciója számára. Az ünnepélyes átadáson mások mellett ott volt René van Hell, a Holland Királyság budapesti nagykövete, Gál Dávid, a Baptista Szeretetszolgálat ügyvezető igazgatója, Vujity Tvrtko televíziós újságíró, a Cipősdoboz Akció jószolgálati nagykövete, Dr. Steiner József, segélyszervezet missziói igazgatója is.
Fotók a galériák között!
A Baptista Szeretetszolgálat 16. alkalommal hirdette meg országos cipősdoboz akcióját, melynek eredményeként 60 260 doboznyi öröm gyűlt össze, mondta el köszöntőjében Gál Dávid ügyvezető igazgató 2019. december 28-án, a Papp László Budapest Sportarénában az „Igazából karácsony” címmel megrendezett Budafoki Dohnányi Zenekar (BDZ) koncertshow megnyitóján.